Detektor kretanja povezan sa automatskom rasvetom.
**Detektor kretanja** je električni uređaj koji koristi senzor za detekciju pokreta u blizini. Detektor pokreta je osnovna komponenta bezbednosnih sistema, automatizovane rasvete, kontrole kuće, štednje energije i drugih korisnih sistema.

Na primer, kada kročite na nečiji trem a istog trenutka se upali svetio, to je primena detektora kretanja. U mnogim kućama, školama i prodavnicama, detektori kretanja koriste se za uključivanje svetla ili otkrivanje provalnika.

U većini detektora kretanja primenjuje se tehnika poznata pod nazivom pasivno infracrveno zračenje (PIR).

Vrste
-----

### Pasivni infracrveni

*Glavni članak: Pasivni infracrveni senzor*
Pasivni infracrveni senzor (PIR) kretanja sadrži dva kristala, sočivo i malo elektronsko kolo. Kada infracrvena svetlost (u osnovi toplota koju generiše neko telo) pogodi kristal, on generiše elektricitet. Svaka osoba, kao i sva druga živa bića, odaje toplotu, pa se detektor kretanja aktivira kada mu se približite. PIR senzori najčešće imaju tri izvoda: uzemljenje, izvor pozitivnog napona i izlaz za senzor. Ako PIR detektor kretanja napaja se naponom od 5 volti, napon na izlazu će biti oko nula volti kada ne detektuje kretanje. Kada se neko pokrene u dometu detektora, napon na izlazu iznosi oko 5 volti.

### Aktivni infracrveni

*Glavni članak: Aktivni infracrveni senzor*
Aktivni infracrveni senzor kretanja koristi jednu LED diodu koja emituje infracrvenu svetlost, i detektor - kao što je fototranzistor - koji generiše struju kada ga pogodi zrak infracrvene svetlosti. Kada neko prođe između LED diode i senzora, fototranzistor prestaje da generiše struju. Koristi se uglavnom u područjima sa stalnim saobraćajem, kao što su hodnici.

### Ultrazvučni

*Glavni članak: Ultrazvučni senzor*
Ultrazvučni detektor generiše ultrazvučne talase koji se odbijaju od svih predmeta u prostoriji. Ako se u njoj ništa ne pomera, ultrazvučni talasi se vraćaju neizmenjeni. Ukoliko se neko ili nešto kreće po prostoriji, ultrazvučni talasi se izobličuju, i to izobličenje pobuđuje alarm.

Izvori
------

1. ↑  Gordon McComb i Earl Boysen, Elektronika za neupućene (str. 100), Beograd, 2007.
2. ↑  Gordon McComb i Earl Boysen, Elektronika za neupućene (str. 100), Beograd, 2007.
3. ↑  Gordon McComb i Earl Boysen, Elektronika za neupućene (str. 100), Beograd, 2007.
4. ↑  Gordon McComb i Earl Boysen, Elektronika za neupućene (str. 100), Beograd, 2007.

Vidi još
--------

* Elektronske komponente
* Senzori

***Detektor kretanja*** na Wikimedijinoj ostavi

| * p
* r
* u
Elektronika |
| --- |
| Grane | 
 Digitalna elektronika **•**  Analogna elektronika **•**  Mikroelektronika **•**  Dizajn elektronskih kola **•**  Energetska elektronika **•**  Optoelektronika **•**  Ugrađeni sistemi **•**  Telekomunikacije **•**  Računarsko inženjerstvo **•**  Automatika |
| Pojmovi | 
 Struja (jednosmerna / izmenična) **•**  Napon **•**  Vodivost i otpor **•**  Elektronsko kolo **•**  Omov zakon **•**  Redna i uporedna kola **•**  Kirchhoffovi zakoni **•**  Šematski dijagram **•**  Simboli **•**  Hidraulička analogija  |
| Komponente | 

|  |  |
| --- | --- |
| Aktivne | Napajanje (baterija, generator, solarna ćelija) **•**  Dioda (Zener, Šotki, LED, laserska, tunel, varikap, diodni most) **•**  Tranzistor (MOSFET, JFET, MESFET) **•**  Tiristor  **•**  Integralno kolo (mikrokontroler, Arduino, operacioni pojačavač, logička kapija) **•**  Prikaznik (fluorescentni, LCD, LED) |
| Pasivne | Otpornik (potenciometar, varistor, termistor, fotootpornik) **•**  Kondenzator **•**  Elektromagnet (induktor, transformator, elektromotor, zvučnik) **•**  Senzor (kretanja, obrta, ubrzanja, razdaljine, vlage, kiše, gasa, vlažnosti tla, svetlosti, zvuka, ultrazvuka, plamena, toplote) |
| Mehaničke | Kristalni oscilator **•**  Konektor **•**  Vod (žica, kabl) **•**  Prekidač (tipka, relej, bimetal, mikroprekidač) **•**  Osigurač **•**  Štampana ploča |

 |
| Alati i oprema | 
 Voltmetar **•**  Ampermetar **•**  Multimetar **•**  Osciloskop **•**  Lemilica **•**  Pinceta **•**  Kliješta **•**  Odvijač **•**  Ispravljač **•**  Prototipska ploča **•**  Topli lepak **•**  Lupa **•**  Treća ruka **•**  Bušilica **•**  Stega |
| Kategorija |